დანართი

„ დ ა მ ტ კ ი ც ე ბ უ ლ ი ა ”

ქალაქ ბათუმის მუნიციპალიტეტის

საკრებულოს დადგენილება

2018 წლის 16 მარტი, №29

**ქალაქ ბათუმის მუნიციპალიტეტის საპატიო**

**წოდებისა და ჯილდოს შემოღების და მინიჭების წესი**

**მუხლი 1. ზოგადი დებულებები**

**1**. ეს წესი შემუშავებულია საქართველოს ორგანული კანონის „ადგილობ­რივი თვითმმართველობის კოდექსი“ 24-ე მუხლის პირველი პუნქტის „ა.დ“ ქვე­პუნ­ქტის შესაბამისად და განსაზღვრავს ქალაქ ბათუმის მუნიციპალიტეტის საპა­ტიო წოდების მინიჭების საფუძვლებს და განხილვის წესს.

**2**. ქალაქ ბათუმის მუნიციპალიტეტის საპატიო წოდებად განისაზღვროს:

ა) საპატიო ბათუმელი;

ბ) ბათუმის საპატიო მოქალაქე;

გ) დამსახურებული მოღვაწე;

2.1. საპატიო ბათუმელის წოდება შესაძლებელია მიენიჭოს ქალაქ ბათუმის მუნიციპალიტეტში რეგისტრირებულ ან/და ბათუმში დაბადებულ საქართველოს მოქალაქეს, რომელიც უკანასკნელი 10 წელი მაინც ცხოვრობდა ბათუმში და სა­ზო­გადოებრივი, პროფესიული ან/და სხვა საქმიანობით/მოღვაწეობით:

ა) განსაკუთრებული დამსახურება აქვს ქალაქ ბათუმის მუნიციპალიტეტის და საქართველოს წინაშე;

ბ) მნიშვნელოვანი წვლილი შეიტანა ქალაქ ბათუმის მუნიციპალიტეტის ან/და საქარ­თველოს განვითარების საქმეში;

გ) მნიშვნელოვანი წვლილი შეიტანა საზოგადოებრივი ცნობიერების განვი­თა­რების საქმეში ქალაქის, ქვეყნის ან/და საერთაშორისო მასშტაბით;

დ) მხარი დაუჭირა და განახორციელა საზოგადოებრივი მნიშვნელობის ეკო­ნო­მიკური, სოციალური ან/და სხვა პროგრამები/პროექტები;

ე) პროფესიული ან სხვა საქმიანობით მნიშვნელოვანი წვლილი შეიტანა ქვეყ­­ნის და ქალაქის პოპულარიზაციის საქმეში და ა.შ.

2.2 ბათუმის საპატიო მოქალაქის წოდება შესაძლებელია მიენიჭოს საქარ­თველოს მოქალა­ქეს, რომელიც არ ცხოვრობს ქალაქ ბათუმში, ასევე უცხო ქვეყნის მოქალაქესა და განსაკუთრებულ შემთხვევებში, მოქა­ლაქეობის არმქონე პირს, რომელსაც თავისი საზოგადოებრივი, პროფესიული, სამეც­ნიერო ან/და სხვა საქ­მი­ანო­ბით (მოღვაწეობით):

ა) განსაკუთრებული დამსახურება აქვს ქალაქ ბათუმის მუნიციპალიტეტის ან/და საქართველოს წინაშე;

ბ) მნიშვნელოვანი წვლილი შეიტანა ქალაქ ბათუმის მუნიციპალიტეტის ან/და საქართველოს განვითარების საქმეში;

გ) მნიშვნელოვანი წვლილი შეიტანა საზოგადოებრივი ცნობიერების განვი­თარების საქმეში ქალაქის, ქვეყნის ან/და საერთაშორისო მასშტაბით;

დ) მხარი დაუჭირა და განახორციელა საზოგადოებრივი მნიშვნელობის ეკო­ნომიკური, სოციალური და სხვა პროგრამები/პროექტები;

ე) პროფესიული ან/და სხვა საქმიანობით მნიშვნელოვანი წვლილი შეიტანა ქვეყნის და ქალაქის პოპულარიზაციის საქმეში;

ვ)  მნიშვნელოვანი წვლილი შეიტანა ქალაქ ბათუმთან მეგობრული კავში­რების განმტკიცებაში;

ზ) ბათუმის საპატიო მოქალაქის წოდება ქალაქ ბათუმის მუნიციპალიტეტის მერის გადაწყვე­ტი­ლე­ბით შეიძლება გაიცეს აგრეთვე სხვა პირებზე პოლიტი­კუ­რი/საზოგა­დოებ­რივი მნიშ­ვნელობის აქტის ფორმით.

2.3დამსახურებული მოღვაწის წოდება შესაძლებელია მიენიჭოს პირს, რო­მე­ლიც იმსა­ხურებს საზოგადოების მხრიდან აღიარებას და მადლობის გა­მოცხა­დე­ბას შესაბამის პროფე­სიულ სფეროში (დარგში):

ა) ხანგრძლივი და წარმატებული საქმიანობისთვის, არანაკლებ 30 წლიანი გამოცდილება;

ბ) მნიშვნელოვანი წვლილისთვის დარგის/სფეროს განვითარებაში;

გ) სამეცნიერო მიღწევებისთვის და ა.შ.

**3.** საპატიო ბათუმელის წოდება პირს მიენიჭება „ბათუმობის“ დღესას­წა­ულ­ზე, დამსახურებული მოღვაწის წოდება პირს მიენიჭება საუბილეო თარიღის აღ­სა­ნიშნავ ან სხვა ოფიციალურ ღონისძიებებზე, ხოლო ბათუმის საპატიო მოქა­ლა­ქე წლის ნებისმიერ დროს ქალაქ ბათუმის მუნიციპალიტეტის მერის გადა­წყვე­ტი­ლებით.

**4**. საპატიო წოდება პირს მიენიჭება სიცოცხლეში ერთხელ. დაუშვებელია საპატიო წოდების მინიჭება პირის გარდაცვალების შემდეგ.

**მუხლი 2.** **საპატიო წოდებაზე კანდიდატურის წამოყენების წესი და პირო­ბები**

1. საპატიო წოდების მისანიჭებლად კანდიდატურის წამოყენების უფლება აქვს:

ა) საქართველოს და აჭარის ავტონომიური რესპუბლიკის წარმომადგენ­ლო­ბითი და სამთავრობო დაწესებულებების ხელმძღვანელებს;

ბ) ქალაქ ბათუმის მუნიციპალიტეტის საკრებულოს თავმჯდომარეს და მერს;

გ) ქალაქ ბათუმის მუნიციპალიტეტის საკრებულოს;

დ) საზოგადოებრივ, პროფესიულ და შემოქმედებით ორგანიზაციებს;

ე) არანაკლებ ქალაქ ბათუმის მუნიციპალიტეტის ტერიტორიაზე რეგისტრი­რე­ბულ ამომრჩეველთა 50-კაციან საინიციატივო ჯგუფს ან/და საპატიო წოდე­ბის მფლობელ 10 პიროვნებას.

**2**. საპატიო წოდების მისანიჭებლად უფლებამოსილი პირები კანდიდა­ტუ­რას წარუდგენენ ქალაქ ბათუმის მუნიციპალიტეტის მერს დაჯილდოების ცერე­მო­ნიამდე არანაკლებ 30 კალენდარული დღისა, რასაც წერილობითი სახით თან უნდა ერთვოდეს:

ა) საპატიო წოდების დასახელება, რომელზედაც მოხდა კანდიდატურის წარ­დგენა;

ბ) საპატიო წოდების მისანიჭებლად კანდიდატურის წამოყენებაზე უფლება­მო­სილი პირების ინიციატივა, სადაც უნდა აისახოს საპატიო წოდებაზე წარ­დგე­ნილი კანდიდატურის ღვაწლი და დამსახურება;

გ) ბიოგრაფიული ცნობები;

დ) კანდიდატურის ღირსების, ღვაწლისა და დამსახურების ამსახველი, საზოგადოებისათვის უკვე ცნობილი, ან საპატიო წოდებაზე წარდგენის დღემდე უცნობი დოკუმენტური და სხვა სახის მასალები;

ე) კანდიდატის პირადობის დამადასტურებელი დოკუმენტის ასლი, ერთი ფერადი ფოტოსურათი, სხვა საჭირო დოკუმენტები, საკონტაქტო ინფორმაცია (ტელეფონი, მისამართი, ელფოსტა).

**3**. ამ მუხლის მე-2 პუნქტით გათვალისწინებული დოკუმენტების გარდა დამ­­­­სა­­­­ხურებული მოღვაწის წოდების წარდგინებას ასევე თან უნდა ერთვოდეს სამუ­შაო სტაჟის შესახებ დამადასტურებელი დოკუმენტი, იმ ორგანიზაციის არა­ნაკ­ლებ 3 თანამშრომლის რეკომენდაცია, სადაც მუშაობდა (მუშაობს) საპატიო წო­დე­ბაზე წარდგენილი პირი, საჯარო სფეროში დასაქმებული პირის წოდებაზე წარდგენის შემთხვევაში, ამ სფეროში პოლიტიკის გამტარებელი დაწესებულების სარეკომენდაციო წერილი, კერძო სფეროში დასაქმებული პირის წოდებაზე წარ­დგე­ნის შემთხვევაში ამ ორგანიზაციის ხელძღვანელის სარეკომენდაციო წე­რი­ლი.

**4.** ამ მუხლის მე-2 პუქტით განსაზღვრული პროცედურების დაცვა სავალ­დე­ბუ­ლო არ არის ამ წესის პირველი მუხლის 2.2. პუნქტის „ზ“ ქვეპუნქტით გათ­ვა­ლისწინებულ შემთხვევაში.

**მუხლი 3. საპატიო წოდების მინიჭების საკითხთა საკონსულტაციო საბჭო**

1. საპატიო ბათუმელისა და ბათუმის საპატიო მოქალაქის წოდებაზე წარ­დგე­ნილი კანდიდატურის საკითხის განხილვისა და დოკუმენტაციის შეს­წავლის მიზნით იქმნება საპატიო წოდების მინიჭების საკითხთა საკონსულტაციო საბჭო (შემ­დგომში - საბჭო).

2. საბჭოს შემადგენლობას განსაზღვრავს და ამტკიცებს ქალაქ ბათუმის მუ­ნი­­­ციპალიტეტის მერი, საბჭოს წევრების უფლებამოსილების ვადად განისაზ­ღვრე­ბა მერის უფლებამოსილების ვადა.

3. საბჭო შედგება არანაკლებ არანაკლებ 30 წევრისაგან.

4. საბჭოს შემადგენლობაში შესაძლებელია შედიოდნენ:

ა) არაუმეტეს საბჭოს წევრთა 1/3-ისა - აჭარის ავტონომიური რესპუბლიკის აღმასრულებელი ხელი­სუფ­ლების დაწესებულებების ხელმძღვანელები და მათი მოადგილეები, წარმო­მად­გენლობითი ორგანოების წევრები, ქალაქ ბათუმის მუ­ნი­ციპალიტეტის საკრე­ბუ­ლოს წევრები არანაკლებ 3 წევრისა, ვიცე-მერი, მერის მოადგილე(ებ)ი და სამ­­სახურების უფროსები;

ბ) ქალაქ ბათუმის მუნიციპალიტეტის მერის სათათბირო ორგანოს - სამოქა­ლა­ქო მრჩეველთა საბჭოს მიერ თავიანთი შემადგენლობიდან არჩეული არაუმე­ტეს 2 წევრი;

გ) ქალაქ ბათუმის მუნიციპალიტეტის ტერიტორიაზე რეგისტრირებული პირები, რომლებიც უკანასკნელი 10 წლის განმავლობაში ცხოვრობენ ქალაქ ბა­თუ­მის მუნიციპალიტეტის ტერიტორიაზე, აქვთ მუშაობის არანაკლებ 20 წლიანი გა­მოც­დილება, მიღწევები/დამსახურება, გამოირ­ჩე­ვიან პროფესიონალიზმით, ავ­ტო­­რი­ტეტითა და ნდობით.

დ) საზოგადო მოღვაწეები ან/და საპატიო წოდების მქონე პირები;

ე) გარდა ზემოთ ჩამოთვლილისა, საბჭოს წევრი (საბჭოს მდივნის ფუნ­ქცი­ით) ასევე არის ქალაქ ბათუმის მუნიციპალიტეტის მერიის სტრუქტურული ერ­თე­­ულის საჯარო მოსამსახურე.

**მუხლი 4. საბჭოს სტრუქტურა, ხელმძღვანელობა, საბჭოს წევრების უფლე­ბა­მოსილება, მუშაობისა და გადაწყვეტილების მიღების წესი**

**1.** საბჭოს თავმჯდომარეს და მოადგილეს საბჭოს შემადგენლობიდან ნიშ­ნავს ქალაქ ბათუმის მუნიციპალიტეტის მერი.

**2.** საბჭოს თავმჯდომარე ხელმძღვანელობს საბჭოს მუშაობას, უძღვება საბ­ჭოს სხდო­მებს, უზრუნველყოფს საბჭოს მიზნების, ამოცანების და უფლება-ვალ­დე­ბულებების შესრუ­ლე­ბას. საბჭოს თავმჯდომარის არყოფნის შემთხვევაში საბ­ჭოს თავმჯდომარის მოვალეობას ასრულებს მოადგილე.

**3.** საბჭოს მდივანი უზრუნველყოფს საბჭოს სხდომის ოქმების შედგენას და აღრიცხვას. მდივანი ორგანიზებას უწევს საბჭოს სხდომებს და საბჭოს საქმი­ანო­­­ბას, ასევე უზრუნველყოფს საპატიო წოდების მინიჭების საკითხის განხილვის ორგანიზაციული, ტექნიკური და პროცედურული საკითხების მოგვარებას.

**4**. საბჭოს სხდომა მოიწვევა ქალაქ ბათუმის მუნიციპალიტეტის მერის მიერ საჭი­როებისამებრ.

**5.** საბჭოს მდივანი ადგენს დღის წესრიგს და საბჭოსათვის განსახილველად ამზადებს საპატიო წოდებაზე კანდიდატურის წამოყენების მქონე სუბიექტების მიერ შემოტანილ დოკუმენტაციას.

**6**. საბჭოს დღის წესრიგს და დოკუმენტაციას საბჭოს მდივანი წინანსწარ აწვდის საბჭოს წევრებს. საბჭოს წევრები ინფორმირებულნი უნდა იყვნენ საბჭოს სხდომის გამართვის ადგილის, თარიღის, დროის და დღის წესრიგის თაობაზე.

**7.** საბჭო, საპატიო წოდების მინიჭებაზე ქალაქ ბათუმის მუნიციპალიტეტის მერისათვის რეკომენდაციის გაწე­ვის გადაწყვეტილებას ღებულობს ფარული კენ­ჭის­­ყრით. საბჭო გადაწყვეტილე­ბა­უნა­რიანია, თუ სხდომას ესწრება სიითი შემად­გენლობის არანაკლებ 70 %. საბჭოს მიერ გადაწყვეტილება მიღებულად ითვლება და საპატიო წოდების მინი­ჭებაზე წარდგინება ხორციელდება, თუ საკითხს მხარს დაუ­ჭერს საბჭოს დამსწრე წევრთა არანაკლებ 70 %. საპატიო წოდებაზე წარ­დგე­ნისათვის საჭირო ხმების ვერ დაგროვების შემთხვევაში ჩაით­ვლება, რომ საკითხი არ გავიდა, რაც ავტომატურად ნიშნავს საპატიო წოდე­ბის მინიჭებაზე ქალაქ ბათუმის მუნიციპალიტეტის მერისათვის წარდგენაზე უარის თქმას.

**8.** საბჭოს მიერ მიღებული გადაწყვეტილება ფორმდება საბჭოს სხდომის ოქმით, რო­მელ­საც ხელს აწერს საბჭოს თავმჯდომარე და მდივანი.

**9**. საბჭოს სხდომებს საბჭოს გადაწყვეტილებით შესაძლებელია ესწრებო­დეს საპატიო წოდების მინიჭების საკითხის ინიციატორი, საპატიო წოდების მი­ნი­ჭებაზე წარდგენილი პირი ან/და საპატიო წოდების მფლობელი, რომელთა სა­კითხიც განიხილება სხდომაზე.

**10**. საბჭოს წევრს აქვს უფლებამოსილება:

ა) მონაწილეობა მიიღოს საბჭოს სხდომებში, დებატებში, დასვას შეკითხვები მომხსენებელთან და თანამომხსენებელთან, გააკეთოს განმარტება, განცხადება ან/და მიმართვა;

ბ) შევიდეს და გადაადგილდეს მუნიციპალიტეტის ადმინისტრაციულ შენო­ბაში მუნიციპალიტეტის მოსამსახურეთათვის დაწესებული რეჟიმის (სპეციალუ­რის გარდა) შესაბამისად (ასეთის არსებობის შემთხვევაში);

გ) მიიღოს ინფორმაცია და დოკუმენტაცია საბჭოს მიერ განსახილველ სა­კითხებზე.

დ) შეხვდეს მუნიციპალიტეტის თანამდებობის პირებსა და საჯარო მოხე­ლეებს, გამოითხოვოს და მიიღოს საჭირო ინფორმაცია საბჭოს უფლებამოსი­ლე­ბასთან დაკავშირებულ საკითხებზე.

**11.** საბჭოს წევრობის შეწყვეტის საფუძვლებია:

ა) პირადი განცხადება;

ბ) საბჭოს წევრობაზე წარმომდგენის მიერ წევრის შეცვლა;

გ) გარდაცვალება;

დ) სასამართლოს მიერ მისი შეზღუდულქმედუნარიანად ან უგზო-უკვლოდ დაკარგულად აღიარება, გარდაცვლილად გამოცხადება ან მხარდაჭერის მიმ­ღე­ბად ცნობა, თუ სასამართლოს გადაწყვეტილებით სხვა რამ არ არის განსაზ­ღვრუ­ლი;

ე) მის მიმართ გამამტყუნებელი განაჩენის კანონიერ ძალაში შესვლა;

ვ) საბჭოს სხდომის ზედიზედ 3-ჯერ არასაპატიო მიზეზით გაცდენა;

ზ) ქალაქ ბათუმის მუნიციპალიტეტის მერის უფლებამოსილების ვადის ამო­­­­წურ­ვა ან/და უფლებამოსილების შეწყვეტა.

**მუხლი 5. საპატიო წოდების მინიჭება, საპატიო წოდების მინიჭების საკთხის განუხილველად დატოვება, საპატიო წოდების მინიჭებაზე უარის თქმა**

1. საპატიო წოდების მინიჭება:

ა) საპატიო წოდების (გარდა დამსახურებული მოღვაწისა და ამ წესის პირველი მუხლის 2.2. პუნქტის „ზ“ ქვეპუნქტით გათ­ვა­ლისწინებულ შემთხვე­ვისა) მინიჭების შესახებ გადაწყვეტილება შესაძლებელია მიღებულ იქნეს ქალაქ ბათუმის მუნიციპალიტეტის მერის მიერ, შესაბამისი ბრძანების გამოცემით, მხოლოდ საბჭოს სარეკო­მენ­დაციო დასკვნის საფუძველზე.

ბ) დამსახურებული მოღვაწის და ამ წესის პირველი მუხლის 2.2. პუნქტის „ზ“ ქვეპუნქტით გათ­ვა­ლისწინებულ შემთხვევაში ბათუმის საპატიო მოქალაქის წოდების მინიჭების ან/და მინიჭებაზე უარის თქმის შესახებ გადაწ­ყვეტილებას ღებულობს ქალაქ ბათუმის მუნიციპალიტეტის მერი საბჭოს გარეშე, მერიის შესა­ბა­მი­სი სტრუქტურული ერთეულის მიერ წარდგენილი დასკვნის საფუძველზე ან/და დასკვნის გარეშე.

გ) საპატიო წოდების მინიჭების დროს ხდება სიგელის გადაცემა, რომლის ფორ­მას ამტკიცებს ქალაქ ბათუმის მუნიციპალიტეტის მერი, სიგელში აღინიშ­ნება: საპატიო წოდების სახე, პიროვნების საიდენტიფიკაციო მონაცემები, მოკლე დასაბუთება (დამსახურება/მიღწევები). სიგელზე დატანილი უნდა იყოს ქალაქ ბათუ­მის მუნიციპალიტეტის გერბი (შესაძლებელია სიგელის გადატანა ლი­თო­ნის სპე­ციალურ ფირფიტაზე (შემდგომში - სადგამზე), რომლის დამზადებას უზ­რუნ­­ველ­­ყოფს ქალაქ ბათუმის მუნიციპალიტეტის მერიის შესაბამისი სტრუქტუ­რუ­ლი ერთეული.

დ) ბათუმის საპატიო მოქალაქის წოდე­ბის მინი­ჭების შემთხვევაში, შესაძ­ლებელია პიროვნებას გადაეცეს სამკერდე ნიშანი ან/და ჯილდო, რომლის დამზა­დებას უზრუნველყოფს ქალაქ ბათუმის მუნიციპალი­ტე­ტის მერიის შესაბამისი სტრუქტურული ერთეული.

ე) საპატიო წოდებებისა და ჯილდოების მინიჭების შესახებ ჩანაწერები კეთ­დება სპეცი­ალურ წიგნში, რომლის წარმოებას და შენახვას უზრუნველყოფს ქალაქ ბათუმის მუნიციპალიტეტის მერიის ადმინისტრაციის შესაბამისი განყო­ფი­ლება.

ვ) საპატიო წოდების გადაცემა, როგორც წესი ხდება საზეიმო ვითარებაში.

**2**. საპატიო წოდების საკითხის განუხილველად დატოვება:

ა) საპატიო წოდების მინიჭების საკითხის განუხილველად დატოვების სა­ფუძ­ველი შეიძლება იყოს, ამ დადგენილებით განსაზღვრული დოკუმენტაციის არასრულ­ყოფილი წარმოდგენა (გარდა ამ წესის პირველი მუხლის 2.2. პუნქტის „ზ“ ქვეპუნქტით გათ­ვა­ლისწინებული შემთხვევისა).

ბ) საპატიო წოდების მინიჭებაზე საკითხის ინიცირება არაუფლებამოსილი პირის მიერ;

გ) საპატიო წოდების მინიჭებაზე წარდგენა ამ დადგენილებით გათვალის­წი­ნებული ნორმების დარღვევით;

დ) განსაზღვრულ ვადაში საპატიო წოდების მინიჭების საკითხის განხილ­ვაზე ქალაქ ბათუმის მუნიციპალიტეტის მერიის მიერ დადგენილი ხარვეზის შეუვსებლობა.

ე) საპატიო წოდების მინიჭების საკითხის განუხილველად დატოვების სა­ფუძ­ვლების შესახებ ინფორმაციას შესაბამისი სტრუქტურული ერთეული ან/და საჯარო მოსამსახურე წარუდგენს ქალაქ ბათუმის მუნიციპალიტეტის მერს. საპა­ტიო წოდების მინიჭების საკითხის განუხილველად დატოვება ქალაქ ბათუმის მუნი­ცი­პალიტეტის მერთან შეთანხმებით, ეცნობება საპატიო წოდების მინიჭების საკითხის ინიციატორს.

**3**. საპატიო წოდების მინიჭებაზე უარის თქმა:

ა) საპატიო წოდების (გარდა დამსახურებული მოღვაწისა და ამ წესის პირ­ველი მუხლის 2.2. პუნქტის „ზ“ ქვეპუნქტით გათ­ვა­ლისწინებული შემთხვე­ვისა) წარდგენაზე გადაწყვეტილების მისაღებად საბჭოს წევრთა საჭირო ხმების ვერ დაგროვების შემთხვევაში ჩაითვლება, რომ საკითხი არ გავიდა, რაც ავტო­მა­ტუ­რად ნიშნავს საპატიო წოდების მინიჭებაზე უარის თქმას და დამატებით ამ სა­კითხზე ქალაქ ბათუმის მუნიციპალიტეტის მერის ბრძანება არ გამოიცემა.

ბ) საპატიო წოდების (გარდა დამსახურებული მოღვაწისა ამ წესის პირველი მუხლის 2.2. პუნქტის „ზ“ ქვეპუნქტით გათ­ვა­ლისწინებული შემთხვევისა) მინი­ჭე­ბის საკითხზე მიღებულ საბჭოს უარყოფითი გადაწყვეტილების შესახებ ინ­ფორ­­­მა­ციას ქალაქ ბათუმის მუნიციპალიტეტის მერიის შესაბამისი სტრუქტუ­რული ერ­თე­­ული ან/და საჯარო მოსამსახურე წარუდგენს ქალაქ ბათუმის მუნი­ცი­პალი­ტეტის მერს, ასევე აღნიშნულის შესახებ აცნობებს ინიციატორს.

გ) დამსახურებული მოღვაწის წოდების მინიჭებაზე უარის თქმის შესახებ გადაწყვეტილებას ქალაქ ბათუმის მუნიციპალიტეტის მერიის შესაბამისი სტრუქ­ტუ­­რული ერთე­ულის დასკვნის ან/და დასკვნის გარეშე ღებულობს ქალაქ ბათუ­მის მუნიციპა­ლი­ტეტის მერი, რის შესახებაც ეცნობება ინიციატორს.

**მუხლი 6. დასკვნითი დებულებები**

წესში ცვლილების და დამატებე­ბის შეტანა ხორციელდება კანონით დად­გენილი წესით.